Frigat Jenis 054

Frigat Jenis 054 (nama pengenalan NATO Jiangkai I) adalah sebuah frigat buatan Republik Rakyat China. Ia mula dibina pada akhir tahun 2002. Kapal pertama dalam kelasnya adalah No. 525 Ma'anshan. Frigat Jenis 054 kini telah digantikan dengan frigat yang lebih berupaya iaitu frigat Jenis 054A.

Jenis 054 merupakan frigat yang mengantikan kelas Jiangwei dan kelas Jianghu di dalam pemilikan Angkatan Laut Tentera Pembebasan Rakyat. Ia telah dibandingkan dengan frigat buatan Perancis iaitu frigat Kelas La Fayette. Frigat Jenis 054 ini mempunyai berat 4,000 tan (anggaran) yang menggabungkan banyak ciri-ciri halimunan: seperti rekabentuk badan bercerun; bahan menyerap radar; dan mengurangkan ciri-ciri dan kelengkapan di permukaan.

Pada bulan April 2002, sebuah syarikat Jerman-Perancis SEMT Pielstick telah mengumumkan bahawa China telah mendapat membeli 8 unit enjin diesel marin Jenis 16 PA6 STC untuk dua buah frigat baru. Lapan buah enjin baru ini akan dibina secara berlesen oleh Shaanxi Diesel Engine Works, dan akan dipasang pada dua buah frigat Jenis 054, #525 Ma'anshan, dan #526 Wenzhou. Laporan awal lain mendakwa bahawa kapal-kapal ini akan dijanakuasa oleh 2 x 16 PA STC + 2 x MTU 20V 956TB92 diesel, atau kemungkinan sama ada 4 x 16 PA STC + 2 x MTU 20V 956TB92.

Perbandingan denganLa Fayette

Dari luarannya, frigat Jenis 054 menyerupai frigat Kelas La Fayette buatan Perancis. Dua buah kapal ini juga memiliki saiz dan sesaran yang sama. Beberapa persamaan adalah:

Pendorongan:
Jenis 054:  CODAD dipadankan dengan 4x SEMT Pielstick 21,000 hp (dipertikaikan)
La Fayette:  CODAD dipadankan dengan 4x SEMT Pielstick 

Radar:
Jenis 054:  Jenis 363S, berdasarkan kepada radar Thomson-CSF DRBV-15 Sea Tiger 
La Fayette:  Thales (Thomson-CSF) DRBV-15C Sea Tiger Mk2

Kawalan tembakan:
Jenis 054:  Jenis 345, berdasarkan Thomson-CSF Castor II
La Fayette:  Thales (Thomson-CSF) Castor 2J

Sistem Pengurusan Tempur:
Jenis 054:  ZKJ-4B/6, dibangunkan daripada Thomson-CSF TAVITAC
La Fayette:  Thales (Thomson-CSF) TACITAC 2000 (penganti kepada TAVITAC)

Meriam utama:
Jenis 054:  Jenis 210 meriam 100 mm berdasarkan Creusot-Loire T100C buatan Perancis
La Fayette:  DCN 100 mm TR

SAM:
Jenis 054:  HQ-7 SAM, berdasarkan Sea Crotale SAM
La Fayette:  Crotale VT1

China telah mengimport banyak sistem persenjataan daripada Perancis pada tahun 1980-an, dan mendapatkan lesen pengeluaran. Beberapa sistem yang digunakan pada Jenis 054 adalah berdasarkan sistem Perancis yang digunakan oleh frigat La Fayette pada tahun 1980-an.  Walaubagaimanapun, frigat Jenis 054A terbaru menggabungkan sistem tempatan yang lebih maju, bersama-sama dengan persenjataan baru yang dibangunkan di dalam negara seperti HQ-16 VLS dan Jenis 730 CIWS.

 Eksport 
Jane's Defence Weekly telah melaporkan bahawa Tentera Laut Pakistan sedang mempertimbangkan untuk memperolehi empat buah frigat dari Jenis 054 atau Jenis 054A. Frigat Jenis 054 akan melonjak kuasa Tentera Laut Pakistan dengan ketara di mana buat pertama kalinya pasukan tugas tentera laut boleh dioperasikan di bawah kawasan perlindungan pertahanan udara.

 Rujukan 

 Pautan luar 
 Chinese Defense Today page
 Chinese Navy 


Kategori:Kelas frigat